เปิดชื่อหุ้นเข้า “FTSE SET Index” มีผล 24 มิ.ย.นี้ COM7 นำทัพติดเกณฑ์ “Mid Cap”
เปิดชื่อหุ้นเข้า "FTSE SET Index" มีผล 24 มิ.ย.นี้ COM7 นำทัพติดเกณฑ์ "Mid Cap"
เปิดชื่อหุ้นเข้า "FTSE SET Index" มีผล 24 มิ.ย.นี้ COM7 นำทัพติดเกณฑ์ "Mid Cap"
7 มิ.ย. 2562

ตลาดหลักทรัพย์แห่งประเทศไทย และฟุตซี่ รัสเซล (FTSE Russell) ประกาศผลการทบทวนรายชื่อหลักทรัพย์ชุดใหม่ที่จะใช้ในการคำนวณ FTSE SET Index Series มีผลวันที่ 24 มิ.ย. 2562 เป็นต้นไป สรุปได้ดังนี้ ดัชนี FTSE SET Large Cap Index ไม่มีการเปลี่ยนแปลง
ส่วนดัชนี FTSE SET Mid Cap Index มี 3 หลักทรัพย์ใหม่ที่เข้าร่วมคำนวณ ได้แก่ กองทุนรวมโครงสร้างพื้นฐานเพื่ออนาคตประเทศไทย หรือ TFFIF, กองทุนรวมโครงสร้างพื้นฐาน โรงไฟฟ้าพระนครเหนือ ชุดที่ 1 การไฟฟ้าฝ่ายผลิตแห่งประเทศไทย หรือ EGATIF และบริษัท คอมเซเว่น จำกัด (มหาชน) หรือ COM7
ขณะเดียวกันดัชนี FTSE SET Shariah Index มี 4 หลักทรัพย์ใหม่ที่เข้าร่วมคำนวณ ได้แก่ กองทุนรวมโครงสร้างพื้นฐานเพื่ออนาคตประเทศไทย หรือ TFFIF, บริษัท ไดนาสตี้เซรามิค จำกัด (มหาชน) หรือ DCC, บริษัท เอสทีพี แอนด์ ไอ จำกัด (มหาชน) หรือ STPI และทรัสต์เพื่อการลงทุนในสิทธิการเช่าอสังหาริมทรัพย์ เอส ไพรม์ โกรท หรือ SPRIME
อนึ่ง การทบทวนหลักทรัพย์ที่ใช้ในการคำนวณดัชนีชุด FTSE SET Index Series จัดทำขึ้นปีละ 2 ครั้ง ตามหลักเกณฑ์ที่มีการกำหนดไว้เป็นการล่วงหน้า โดยมีกำหนดทบทวนรายชื่อหลักทรัพย์ครั้งต่อไปในเดือนธันวาคม 2562